T̃arraña masheñneshacha' ñam̃a noc̈haneshacha' , o'ch notas , Yomporpa' ama asasare'tpahuoyaye . Ñato' o'ch netma'ntatasa atet̃ : Ñato' esesha'pa' o'ch yec̈hcatan coyem̃ ñeñt̃ patsrro' . Ñeñt̃ e'ñe atet̃ muenen ña , ñapa' ñeñt̃cha' atet̃ yec̈hcat . Ñato' o'ch yec̈hcatan eprroga coyem̃ , puerrogarrpa' atarrcha' cohuen , e'ñech cohuenot̃ sherbenan pamo'mte' . Allot̃ñapa' ñeñt̃ a'pchat patspa' o'ch alla yec̈hcaterranerr po'prroguëñ puecoyem̃ . Ñato' ñeñt̃pa' amach tama cohuenaye' pe , t̃arro'mar ñeñt̃ yec̈hcate'pa' ama mueno o'ch orrtach acheñeneshesho . T̃arraña coyem̃pa' ñerra'm eñorenañpa' amach sasare'tanoña pamo'mte' , amach oche : “ Eso'mart̃e' peyec̈hcaten atet̃ , ama cohuenaye' pep̃a'no . ” T̃arro'mar ñerra'm pamo'mte' muenets atet̃cha' p̃an puecoyem̃ , coyem̃ñapa' amach errot̃ es p̃o . Ñeñt̃o'marña yeñoteñ Yomporpa' ama't errot̃en muena' o'ch atet̃ p̃onay , ñeñt̃pa' e'ñe pocte' ñocop , t̃arro'mar Parets añecoppa' ña otets ñapuet̃ . Ñam̃a yapa' amach yesasare'che , t̃arro'mar Paretspa' ama asasare'tpahuoyaye .
